**Panagiótis Pikramménos** (kreik. Παναγιώτης Πικραμμένος, s. 26. heinäkuuta 1945 Ateena, Kreikka) on kreikkalainen tuomari. Hän toimi Kreikan pääministerinä 16. toukokuuta ja 20. kesäkuuta 2012 välisen ajan.

Elämä ja ura
------------

Pikramménos valmistui Ateenan saksalaisesta koulusta (kreik. Γερμανική Σχολή Αθηνών) vuonna 1963. Ateenan yliopistossa hän luki lakia ja valmistui vuonna 1968. Pikramménos työskenteli tämän jälkeen lakimiehenä Ateenassa ja Lontoossa. Hän suoritti maisterin tutkinnon julkisoikeudessa Pariisin II yliopistossa (ransk. *Université Paris II Panthéon-Assas*). Pikramménos työskenteli Kreikan hallinto-oikeudessa vuodesta 1976 lähtien ja vuonna 1981 hänestä tuli hallinto-oikeuden varatuomari. Heinäkuussa 2009 hänet nimitettiin hallinto-oikeuden puheenjohtajaksi.

Kreikan toukokuun 2012 parlamenttivaalien jälkeisten hallitusneuvottelujen epäonnistuttua, nimitettiin Pikramménos Kreikan väliaikaiseksi pääministeriksi. Hän vannoi virkavalansa 16. toukokuuta. Pikramménos oli maan 184. pääministeri ja hän johti väliaikaishallitusta, jonka ainoa tehtävä oli järjestää uudet parlamenttivaalit. Vaalit pidettiin 17. kesäkuuta. Pikramménoksen väliaikaishallitus astui virkaansa 17. toukokuuta. Uudet vaalit voittanut Uusi demokratia -puolueen Antónis Samarás seurasi Pikramménosta pääministerinä 20. kesäkuuta.

Lähteet
-------

1. ↑  Κώστας Μενουδάκος ο αντικαταστάτης του Πικραμμένου.  *Madata.GR*, 16.5.2012.  Madata.GR. Artikkelin verkkoversio. Viitattu 18.5.2012.  (kreikaksi)
2. ↑  Παναγιώτης Πικραμμένος Σαν Σήμερα .gr. Viitattu 20.1.2014. (kreikaksi)
3. 1 2 3 4  Papasimakopoulos, Makis; Mac Con Uladh, Damian: Elections 2012: Live news blog, May 16.  *Athens News*, 16.5.2012. Ateena:  NEP Publishing Company SA. Artikkelin verkkoversio. Viitattu 18.5.2012.  (englanniksi) (Arkistoitu – Internet Archive)
4. 1 2  Wallius, Anniina: Kreikan uusi pääministeri vannoi virkavalansa *Yle Uutiset*.  20.6.2012. Yleisradio. Viitattu 20.6.2012.
5. ↑  Kreikan uusintavaalit pidetään 17. kesäkuuta.  *Helsingin Sanomat*, 16.5.2012. Helsinki:  Sanoma News Oy. ISSN 1239-257X. Artikkelin verkkoversio. Viitattu 18.5.2012.
6. ↑  Eurozone crisis live: Greek elections called for 17 June.  *The Guardian*, 16.5.2012.  Guardian News and Media Limited. Artikkelin verkkoversio. Viitattu 18.5.2012.  (englanniksi)
7. ↑  Väliaikaishallitus virkaan Kreikassa – kansanedustajat jäävät palkatta.  *Helsingin Sanomat*, 17.5.2012. Helsinki:  Sanoma News Oy. ISSN 1239-257X. Artikkelin verkkoversio. Viitattu 18.5.2012.

Kreikan kolmannen tasavallan (1974–) pääministerit
Konstantínos Karamanlís (1974–1980) ·
Geórgios Rállis (1980–1981) ·
Andréas Papandréou (1981–1989) ·
Tzannís Tzannetákis (1989) ·
Ioánnis Grívas (1989) ·
Xenofón Zolótas (1989–1990) ·
Konstantínos Mitsotákis (1990–1993) ·
Andréas Papandréou (1993–1996) ·
Konstantínos Simítis (1996–2004) ·
Kóstas Karamanlís (2004–2009) ·
Geórgios Andréas Papandréou (2009–2011) ·
Loukás Papadímos (2011–2012) ·
Panagiótis Pikramménos (2012) ·
Antónis Samarás (2012–2015) ·
Aléxis Tsípras (2015) ·
Vasilikí Thánou (2015) ·
Aléxis Tsípras (2015–2019) ·
Kyriákos Mitsotákis (2019–2023) ·
Ioánnis Sarmás (2023) ·
Kyriákos Mitsotákis (2023–) ·


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |